CELEX: 62020CN0077
Language: el
Date: 2020-02-13 00:00:00
Title: Υπόθεση C-77/20: Αίτηση προδικαστικής αποφάσεως την οποία υπέβαλε το Court of Appeal (Ιρλανδία) στις 13 Φεβρουαρίου 2020 — K. M. κατά Director of Public Prosecutions

27.4.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 137/38
            
         
      Αίτηση προδικαστικής αποφάσεως την οποία υπέβαλε το Court of Appeal (Ιρλανδία) στις 13 Φεβρουαρίου 2020 — K. M. κατά Director of Public Prosecutions
      (Υπόθεση C-77/20)
      (2020/C 137/53)
      Γλώσσα διαδικασίας: η αγγλική
      
         Αιτούν δικαστήριο
      
      Court of Appeal
      
         Διάδικοι στην υπόθεση της κύριας δίκης
      
      
         Εκκαλών: K. M.
      
         Εφεσίβλητος: Director of Public Prosecutions
      
         Προδικαστικό ερώτημα
      
      Λαμβανομένης υπόψη της εφαρμογής της Κοινής Αλιευτικής Πολιτικής και των διατάξεων του άρθρου 32 του κανονισμού (ΕΚ) 850/1998 (1) του Συμβουλίου και στο πλαίσιο ποινικής διαδικασίας η οποία έλαβε χώρα προς επιβολή των διατάξεων αυτών, συνάδει διάταξη της εθνικής νομοθεσίας, η οποία προβλέπει ότι μετά την έκδοση καταδικαστικής αποφάσεως κατόπιν ασκήσεως ποινικής διώξεως, πέραν του επιβληθέντος προστίμου, μπορεί να επιβληθεί και η κατάσχεση του συνόλου των αλιευμάτων και των αλιευτικών εργαλείων, με τις διατάξεις του κανονισμού (ΕΚ) 1224/2009 (2) του Συμβουλίου, και ιδίως με τα άρθρα 89 και 90 του κανονισμού αυτού, καθώς και με την αρχή της αναλογικότητας που κατοχυρώνεται στις Συνθήκες της Ευρωπαϊκής Ένωσης και στο άρθρο 49, παράγραφος 3, του Χάρτη των Θεμελιωδών Δικαιωμάτων;
      
         (1)  Κανονισμός (ΕΚ) 850/98 του Συμβουλίου, της 30ής Μαρτίου 1998, για τη διατήρηση των αλιευτικών πόρων μέσω τεχνικών μέτρων προστασίας των νεαρών θαλάσσιων οργανισμών (ΕΕ 1998, L 125, σ. 1).
      
         (2)  Κανονισμός (ΕΚ) 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής, τροποποιήσεως των κανονισμών (ΕΚ) αριθ. 847/96, (ΕΚ) αριθ. 2371/2002, (ΕΚ) αριθ. 811/2004, (ΕΚ) αριθ. 768/2005, (ΕΚ) αριθ. 2115/2005, (ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 509/2007, (ΕΚ) αριθ. 676/2007, (ΕΚ) αριθ. 1098/2007, (ΕΚ) αριθ. 1300/2008, (ΕΚ) αριθ. 1342/2008 και καταργήσεως των κανονισμών (ΕΟΚ) αριθ. 2847/93, (ΕΚ) αριθ. 1627/94 και (ΕΚ) αριθ. 1966/2006 (ΕΕ 2009, L 343, σ. 1).